       Кәмелетке толмағандардың істері және олардың құқықтарын қорғау  жөніндегі комиссия туралы
    Бесқарағай ауданында кәмелетке толмағандардың істері және олардың құқықтарын қорғау жөніндегі комиссия Бесқарағай ауданы әкімінің аппараты жанынан құрылған. Комиссия төрағасы — Бесқарағай ауданы әкімінің орынбасары Агибаев Нұржан Оразбекұлы, комиссия хатшысы —Абдрахманова Маржан Ерлановна.
    Комиссия құрамына тиісті мәслихат депутаттары, ішкі істер, білім беру, мәдениет, денсаулық сақтау, жұмыспен қамту мәселелері жөніндегі уәкілетті орган, қамқоршылық және қорғаншылық органдарының өкілдері, сондай-ақ кәмелетке толмағандар арасындағы құқық бұзушылықтардың, қадағалаусыз және панасыз қалудың алдын алуға мүдделі қоғамдық және өзге де ұйымдардың өкілдері кіреді. Комиссия мүшелерінің жалпы саны — 13 адам.

    Комиссияның негізгі міндеттері — балалардың құқықтарын қорғау және қалпына келтіру, құқық бұзушылықтардың себептерін анықтау, кәмелетке толмағандар арасында қадағалаусыздықтың, буллингтің, зорлық-зомбылықтың және қоғамға қарсы мінез-құлықтың алдын алу.

   2026 жылдың 9 айында Бесқарағай ауданының Кәмелетке толмағандардың істері жөніндегі комиссиясы 4 отырыс өткізіп, жергілікті отбасыларға қатысты 13 істі қарады. Осы кезеңде Абай облысының Кәмелетке толмағандардың істері жөніндегі мамандандырылған ауданаралық соты 2 отбасыны 10 балаға қатысты ата-ана құқықтарынан айырды.

    Қазақстан Республикасының «Әкімшілік құқық бұзушылық туралы» Кодексінің 127-бабы 1-бөлігіне сәйкес, ата-аналардың немесе басқа да заңды өкілдердің кәмелетке толмаған балаларды тәрбиелеу және (немесе) оқыту, олардың құқықтары мен (немесе) мүдделерін қорғау, сондай-ақ оларды бағып-қағу жөніндегі міндеттерді орындамауы он айлық есептік көрсеткіш мөлшерінде айыппұл салуға әкеп соғады. Осы бап бойынша 5 заңды өкіл әкімшілік жауапкершілікке тартылды. Қалған заңды өкілдерге ұсынымдар беріліп, ескертулер жасалды.

   Бесқарағай ауданының Кәмелетке толмағандардың істері және олардың құқықтарын қорғау жөніндегі комиссиясы учаскелік полиция инспекторымен және қамқоршылық әрі қорғаншылық органдарының өкілдерімен бірлесіп, аудандық полиция бөлімінде есепте тұрған отбасыларды аралау арқылы күнделікті рейдтер жүргізеді.

   Комиссия ата-аналарға, кәмелетке толмағандарға және белсенді азаматтық ұстанымы бар тұрғындарға бала құқықтарының бұзылуының барлық фактілері, сондай-ақ кәмелетке толмағандар жасаған құқық бұзушылықтар туралы хабарлауды өтінеді.
   Құқық бұзушылықтар туралы ақпаратты мына телефон нөмірі арқылы хабарлауға болады: 8 (72236) 9-07-48.

